Pitaloosie Saila

**Pitaloosie Saila**  (1942–2021) var en canadisk inuittisk billedkunstner som hovedsakelig lagde tegninger og litografi. I verkene sine utforsker Saila tema som familie, sjamanisme, fugler og de personlige livserfaringene hennes som inuittisk kvinne. Verkene hennes har vært med på over 150 utstillinger nasjonalt og internasjonalt, som i den anerkjente Isumavut-utstillingen *The Artistic Expression of Nine Cape Dorset Women*. I 2004 ble Pitaloosie Saila og mannen hennes, billedhuggeren , tatt inn i Royal Canadian Academy of Arts.

## Bakgrunn
Saila ble født 11. juli 1942, men flere galleri oppgav fødselsdatoen som 11. august 1942. Hun ble født i , eller Cape Dorset, i det som da var Nordvestterritoriene (dagens Nunavut) i Canada. Foreldrene hennes var Sam Pudlat og Katauga. Hun var mye av barndomen sin på sykehus i Québec og Ontario, for å få behandling for tuberkulose. Hun lærte engelsk under sykehusoppholdene, og var ofte tolk for naboene sine. Moren hennes døde da hun var to år gammel mens faren hennes var borte på hvalrossjakt, og hun ble oppdratt av bestemoren sin. Hun har sagt at det var vanskelig for henne å lære inuktitut igjen da hun kom tilbake til Baffinøya i 1957 som femtenåring. 

Pitaloosie Saila var i slekt med en rekke suksessrike kunstnere. Mannen hennes  var en høyt respektert skulptør, og stemoren hennes, , har vært en regelmessig bidragsyter til Cape Dorsets trykksamlinger. To av onklene til Pitaloosie,  og , har fått stor oppmerksomhet for grafiske verk, og den berømte fetteren til faren hennes, , var en av de første sør-baffin-inuittene til å produsere en varig samling av kunstverk over lengre tid.

## Kunstnerisk karriere
Saila begynte å utvikle seg som kunstner på 1960-tallet, og utviklet straks en personlig stil. Hun deltok i et årleg graveringskollektiv i  fra 1968. Hun hadde da begynt å tegne på eget initiativ i begynnelsen av 1960-tallet, mens  var på Cape Dorset, og stilen hennes var tydelig henne. Hun lagde særlig bilder av sterke, omsorgsfulle kvinner eller mødre med barna sine, og tegnet ofte fugler og den mytiske figuren Taleelayu (eller Sedna). Pitaloosie Saila hadde mange muligheter til å reise i sørlige Canada og i utlandet i forbindelse med kunst. Sommeren 1967 var hun i Toronto med familien mens Pauta Saila lagde en utskjæring til International Sculpture Symposium. I 1974 var hun til stede ved åpningen av den første soloutstillingen sin i Hamilton i Ontario, og ved senere fremvisninger av verkene sine besøkte hun større byer i sørlige Canada, USA og Europa.

## Anerkjennelse
I 1977, som en anerkjennelse av kulturell arv i Canada, brukte  trykket hennes *Fisherman's Dream* fra 1971 som et av en serie på fire illustrerte frimerker. I 1983 ble trykket hennes *Arctic Madonna* fra 1980 valgt ut til et velkomstkort for UNICEF.

Det er verk av Saila i noen av de viktigste samlingene av inuittisk kunst, som de i ,  (MMFA),  og .

I 2004 ble Saila valgt til medlem av .

## Utstillinger i utvalg

* 2019 *60/60,* Feheley Fine Arts, Toronto
* 2016 *Pitaloosie Saila: A Print Retrospective*, Feheley Fine Arts, Toronto
* 2004 *Sanaasimasiatok/Fine Works: Sculpture from Cape Dorset,* Feheley Fine Arts, Toronto
* 2003 *The Inuit Icon: Selections from Private Collections,* Feheley Fine Arts, Toronto
* 1996-1997 *Pitaloosie & Pauta,* McMichael Canadian Art Collection, Kleinburg, ON
* 1994 – 1995 *Isumavut: The Artistic Expression of Nine Cape Dorset Women*, Canadian Museum of History, Gatineau, QC
* 1993 – 1994 *Contemporary Inuit Drawings*, Muscarelle Museum of Art, College of William and Mary, Williamsburg, VA
* 1991 – 1992 *In Cape Dorset We Do It This Way: Three Decades of Inuit Printmaking,* McMichael Canadian Art Collection, Kleinburg, ON
* 1989 – 1991 *Kenojuak Ashevak, Lucy Qinnuayuak, Pitaloosie Saila – Flights of Fancy,* Art Gallery of Ontario, Toronto
* 1988 – 1989 *In the Shadow of the Sun: Contemporary Indian and Inuit Art in Canada,* Canadian Museum of History, Gatineau, QC

## Referanser


## Eksterne lenker
* National Gallery of Canada: Pitaloosie Saila